**Vær med til at gøre en forskel for mennesker med psykiske vanskeligheder og deres pårørende i Rødovre**

**Som en del af SIND Rødovres bestyrelse kan du være med til at planlægge events, skabe synlighed og lave meningsfulde samarbejder, hvor du gør en kæmpe forskel for andre.**

I SIND Rødovre bliver du en del af en lokalafdeling og kommer til at spille en vigtig rolle i at sætte mental sundhed på dagsordenen i Rødovre. Du skal være med til at gøre andre opmærksomme på SIND Rødovres arbejde, hvor vi skaber meningsfulde fællesskaber for mennesker med psykiske vanskeligheder og deres pårørende. Vi holder til i aktivitetshuset på Rødovrevej 114, 2610 Rødovre, hvor vi holder aktiviteter og vores bestyrelsesmøder. Du skal regne med at bruge ca. 8-10 timer om måneden – men vi hører også gerne fra dig, selvom du ikke har mulighed for at lægge det antal timer.

**Hvem er du?**

Du skal synes det er spændende at være med til at sætte retningen for SIND Rødovre. Du skal være glad for at indgå i et team med andre, hvor I er sammen om at beslutte hvilke aktiviteter og projekter I indgår i. Det vil også være en fordel, hvis du kan lide at sparke døren ind til mulige samarbejdspartnere. Derudover ser vi gerne, at du brænder for at skabe bedre muligheder for målgruppen.

**Dine opgaver som bestyrelsesmedlem:**

* Indgå i vores bestyrelse
* Deltage i månedlige bestyrelsesmøder, hvor vi sammen udvikler vores lokalafdeling
* Være med til at planlægge events som fx Rødovredagen
* Hjælpe med at skabe synlighed, så flere kan få gavn af vores tilbud
* Være med til at starte meningsfulde samarbejder op med fx bosteder, kommunen eller andre foreninger

**Som frivillig i SIND får du meget igen – bl.a.:**

* Mulighed for at gøre en meningsfuld forskel for andre, der har brug for dig
* Du bliver en del af et rummeligt frivilligfællesskab
* Erfaring med organisering og bestyrelsesarbejde
* Mulighed for at bruge dine kompetencer og livserfaring eller få noget på CV’et – vi skriver gerne en anbefaling til dig
* Mulighed for at få støtte fra de andre i bestyrelsen og SINDs sekretariat
* Du kan deltage gratis i SINDs kurser og konference for frivillige
* Et landsdækkende netværk af frivillige, der brænder for at fremme mental sundhed

**Kontakt**:   
**Mail:**   
**Tlf.:**

**Vi glæder os til at høre fra dig!**